Ce măsuri au luat țările europene pentru a resuscita economia după criza Covid.
Criza generată de coronavirus a dat peste cap economia lumii. Ţările europene au luat măsuri fără precedent pentru a resuscita economia. Cu toate acestea, nu se poate vorbi încă despre o revenire completă în viitorul apropiat, spun economiștii.
Adrian Codîrlaşu, analist economic: "Banca naţională din UK injectează în economie încă 150 de miliarde de lire sterline. Şi SUA a cheltuit o sumă frumuşică în lupta cu criza- 2.300 de miliarde de dolari. Germania a adoptat un pachet total de sprijin de 550 miliarde euro pentru protejarea locurilor de muncă şi sprijinirea companiilor la începutul crizei. Noi am cheltuit în primele luni de criză aproape 5 miliarde de euro pentru măsurile de combatere a pandemiei, adică 2% din produsul intern brut, mult mai puţin decât alte state. Uniunea Europeană a venit în ajutor cu un plan de 750 de miliarde de euro pentru redresarea economiei, pe care i-a împărţit statelor membre în funcţie de cât de grav au fost de afectate".